行路難二十篇（幷序） 第八章明本際不可得
作者：傅翕
朝代：唐

paragraphs: 君不見本際之中無復本，無本真際無人知。
若人無知了斯際，清淨妙不爲奇。
知與無知常自爾，苦樂等同於大悲。
三界衆生乃迷騖，於其實錄是無爲。
亦復無此無爲法，強自生心是苦疲。
苦疲皆空如炎響，生平不住不分離。
能知此心無隔礙，生死虛妄不能羈。
而此一心皆悉具，八萬四千諸律儀。
亦復不墮過人法，嶮巇絕危而不危。
一切法中無有法，世人遑遽欲何爲？
行路難，路難心中無可看。
昔日謂言諸佛遠，今知貪嗔是涅槃。